<classify> Akizungumza na gazeti hili, Rage alisema anashangazwa na maneno ya kudai Simba inahujumiwa kwa kushindwa kutwaa ubingwa wa Ligi Kuu Tanzania Bara kwa miaka minne mfululizo, huku baadhi wakimtaja yeye.Nikitaka uongozi nitagombea, wamelikoroga sasa walinywe, wasinisingizie maana toka wameingia madarakani timu inafanya vibaya, wanadai wamehujumiwa, mara TFF Shirikisho la Soka Tanzania inawahujumu, mara wachezaji wanatumika kuhujumu, mara Rage, wajitathmini wenyewe wasisake mchawi. Mimi ugomvi wangu na wao ni fedha za Okwi Emmanuel tu, ndio kinachoniuma kwa nini mpaka sasa wapo kimya wakati mzigo ulishafika siku nyingi?Wanagombana na wachezaji huku ligi inaendelea, ni kama askari uwe vitani halafu useme askari wao hawana morali unazidi kuwanyongonyesha badala yake unatakiwa kuwapa moyo, mchezaji humpi stahiki zake ipasavyo halafu utake akufanyie vizuri.Nawashauri wamalize kwanza tofauti zao za ndani, viongozi wenyewe kwa wenyewe hawaelewani, kila mmoja yupo juu ya mwenziwe, pili wakae na wanachama wao wamalize tofauti zao, kama kuvurunda walishavurunda sasa wajipange kwa msimu ujao.Nawashangaa wanaogopa kuitisha mkutano, mkutano ndio kila kitu, mimi mbona nilikuwa siogopi, wananitukana, wananipindua kupitia magazeti na redio, lakini mwisho wa siku naitisha mkutano tunazungumza na kuyamaliza, wao wanaogopa nini? Mwarobaini pekee wa kutatua matatizo ya Simba ni mkutano, alisisitiza Rage.Kauli ya Rage imekuja baada ya hali ya Jumatatu wiki hii baadhi ya wanachama kujikusanya makao makuu ya klabu hiyo na kutaka uongozi wa Simba chini ya Uenyekiti wa Evans Aveva kuachia ngazi.Naye mchezaji wa zamani wa Simba, Athuman Machupa alionesha kusikitishwa na hali ilivyo Simba kwa sasa na kudai kuwa kufanya vibaya kwa timu hiyo ni migogoro ya mara kwa mara kati ya viongozi na wachezaji akitolea mfano suala la Hassan Kessy.Unamfukuza au kumsimamisha Kessy katikati ya ligi, hiyo sio sawa, viongozi waeleze wanachama timu imefanya vibaya kwa sababu gani, viwango vinaonekana, tabia ya kufukuza na kusimamisha wachezaji haitakiwi kama amekosea apelekwe timu B au timu nyingine kwa mkopo. Sio kusema wachezaji wajifunze kwa wachezaji wa nje nao wanatakiwa kujifunza kutoka kwa wenzao nje, wanatakiwa wabadilike, wawekeze kwa wachezaji kwa kununua wenye viwango, alisema.  <topic>: michezo 